Minangka panceripun bisnis, pulitik, lan kabudayan, Jakarta dipun-ngginakaken minangka ngadegipun kantor-kantor BUMN, perusahaan swasta, lan perusahaan manca nagari. Kutha punika ugi dipundadosaken manggènipun lembaga-lembaga pamaréntahan lan kantor sekretariat ASEAN. Ing babagan sarana transportasi udara, Jakarta gadhah Bandara Soekarno–Hatta lan Bandara Halim Perdanakusuma, wondéné ing transportasi segara wonten tiga sarana inggih punika palabuhan Tanjung Priok, Sunda Kelapa, lan Ancol.